open-index/open-wikipedia-markdown huggingface dataset:
Arma 3

**ArmA 3** () — ვიდეო თამაში ტაქტიკური მსროლელის ჟანრში, მესამე თამაში ArmA-ს სერიაში. რომელსაც აწარმოებს Bohemia Interactive. ალფა ვერსია გამოვიდა 2013 წლის 5 მარტს, ბეტა ვერსია — 25 ივნისს, სრულად კი თამაში გამოიცა 12 სექტემბერს Steam-ზე. თამაშის მოქმედებები ხდება მომავალში, 2030-იანებში, ფიქტიურ ოპერაცია "Magnitude"-ს დროს, რომელშიც NATO-ს ძალები იბრძვიან "აღმოსავლეთის არმიებთან" მოხსენებულია, როგორც CSAT (Canton-Protocol Strategic Alliance Treaty), რომელსაც ლიდერობს აღორძინებული ირანი.

## შექმნა 
*ARMA 3* იყენებს Bohemia Interactive-ს უახლეს Real Virtuality-ის თამაშის ძრავას. თამაშში არის ახალი შესაძლებლობები წინა *ARMA* თამაშებთან შედარებით:

* გაუმჯობესებული მისიების რედაქტორი
* DirectX 10 და DirectX 11-ის მხარდაჭერა
* 20 კილომეტრი ხედვის დისტანცია
* მკვდარი პერსონაჟების ფიზიკა (Ragdoll physics)
* გაუმჯობესებული ფიზიკა (PhysX)
* წყალქვეშა გარემოებები, ტრანსოპორტი და წყალქვეშა ყვინთვა
* იარაღების და უნიფორმის კონფიგურაცია
* გაუმჯობესებული განათების ძრავა
* გაუმჯობესებული რადიო ჩატი

## პოლიტიკური კონფლიქტები 
### დეველოპერების დაპატიმრება საბერძნეთში 
2012 წლის 10 სექტემბერს საბერძნეთის მედიამ გამოაცხადა რომ დაპატიმრებულები იყვნენ თამაშის ორი შემქმნელები, ივან ბუჩტა და მარტინ პეზლარი, სავარაუდო შპიონაჟის გამო, რომლის მაქსიმალური სასჯელი იყო 20 წლით თავისუფლებით აღკვეთა. 2013 წლის 15 იანვარს გამოცხადდა რომ ჩეხები იყვნენ გაშვებული 5000 ევროს გირაოთი. მაგრამ გამოძიება გრძელდება.

### თამაშის აკრძალვა ირანში 
2013 წლის სექტემბერში, ირანის მმართველობამ გამოაცხადა რომ თამაში აიკრძალებოდა ქვეყანაში, რადგან თამაშში ირანელი სამხედროები წარმოდგენილები არიან როგორც მტრები.

## რესურსები ინტერნეტში
*
**Arma 3* - Bohemia Interactive-ის საზოგადოების ვიკი 

## სქოლიო 
კატეგორია:2013 წლის ვიდეო თამაშები
კატეგორია:Bohemia Interactive-ის თამაშები
კატეგორია:პირველი პირის შუტერი თამაშები
კატეგორია:მესამე პერსონაჟის სროლები
კატეგორია:Linux-ის თამაშები
კატეგორია:ერთმოთამაშიანი და მრავალმოთამაშიანი ვიდეო თამაშები
კატეგორია:მრავალმოთამაშიანი ონლაინ თამაშები
კატეგორია:ღია სამყაროს ვიდეო თამაშები
კატეგორია:Mac OS X-ის თამაშები
კატეგორია:ტაქტიკური მსროლელის ვიდეო თამაშები
კატეგორია:ვიდეო თამაშები დამატებებით
კატეგორია:ჩეხეთში შემუშავებული ვიდეო თამაშები
კატეგორია:საომარი ვიდეო თამაშები
კატეგორია:Windows-ის თამაშები
კატეგორია:ადრეულად ხელმისაწვდომი ვიდეო თამაშები
სნუკერისტების მსოფლიო რეიტინგი

**სნუკერისტების მსოფლიო რეიტინგი** — მეინ-ტურის სეზონის განმავლობაში პროფესიონალი სნუკერისტების რეიტინგის განაწილების ოფიციალური სისტემა. არსებობს წინასწარი რეიტინგი, რეიტინგი მიმდინარე სეზონზე და ოფიციალური რეიტინგი, რომელიც ძირითადია. ოფიციალური რეიტინგი წარმოადგენს ქულათა ჯამს, რომლებიც მოთამაშეებმა წინა ორი სეზონის განმავლობაში დააგროვეს. წინასწარი რეიტინგი — ქულათა ჯამი, რომელიც მოთამაშემ დააგროვა მიმდინარე და წინა სეზონის განმავლობაში; ამ რეიტინგს არ აქვს ფაქტობრივი ძალა, მას უბრალოდ დამხმარე ფუნქცია აქვს. მიმდინარე სეზონის (ერთწლიანი) რეიტინგი ყველაზე ზუსტად ასახავს სნუკერისტების შედეგების ამჟამინდელ მდგომარეობას და, შესაბამისად, მოიცავს მხოლოდ მიმდინარე სეზონის ქულებს.

## რესურსები ინტერნეტში 
* სნუკერისტების ოფიციალური რეიტინგი 
* რეიტინგი კრის ტერნერის არქივში
შავი ადამიანი

**„შავი ადამიანი“** — სერგეი ესენინის პოემა. პირველად გამოქვეყნდა ჟურნალ „ახალ სამყაროში“ (მოსკოვი, 1926, № 1, იანვარი).

პოემის ჩანაფიქრი ესენინს გაუჩნდა 1922-1923 წლებში საზღვარგარეთში მოგზაურობისას. ესენინი იხსენებდა პუშკინის „პატარა ტრაგედია“ მოცარტისა და სალიერის გავლენას თავის პოემაზე. ესენინმა „შავი ადამიანი“ წაიკითხა 1923 წლის შემოდგომაზე, სამშობლოში დაბრუნების შემდეგ. 1925 წლის ნოემბერში ესენინმა გადაამუშავა პოემა. მათ, ვისაც პოემა უკვე გაგონილი ჰქონდათ, აღნიშნეს, რომ გამოქვეყნებული ტექსტი იმაზე უფრო ნაკლებად ტრაგიკული და დიდი იყო, ვიდრე ის, რომელიც ესენინმა წაიკითხა.

## ლიტერატურა 
* 

## რესურსები ინტერნეტში 
* ესენინის შავი მფარველი ანგელოზი 
* შავი ადამიანის სახე 
* ს.კირიანოვი. პოემა „შავი ადამიანი“ ს. ესენინის ხელოვნებისა და ეროვნული კულტურის კონტექსტში
* 5. ს. ბეზრუკოვის პოეზიის საღამო - "შავი ადამიანი"

კატეგორია:სერგეი ესენინის შემოქმედება
კატეგორია:1923 წლის პოემები
კატეგორია:რუსული პოემები
ლი ნა (ჩოგბურთელი)

**ლი ნა** (; დ. 26 თებერვალი, 1982, უხანი ჩინეთი) — ჩინელი ყოფილი პროფესიონალი ჩოგბურთელი, მსოფლიოს ყოფილი მეორე ჩოგანი.

ლი ნას 2 დიდი სლემის ტურნირი აქვს მოგებული – 2011 წელს, მან საფრანგეთის ღია პირველობა, ხოლო 2014 წელს ავსტრალიის ღია პირველობა მოიგო. ამ გამარჯვებით, იგი გახდა პირველი ჩინელი ჩოგბურთელი, კაცი თუ ქალი, რომელმაც დიდი სლემის ტურნირის მოგება შეძლო. ჯამში მან კარიერაში WTA-ის 9 ტურნირი მოიგო ერთეულებში.

ჩინელმა ჩოგბურთელმა კარიერა 2014 წლის 19 სექტემბერს, ქრონიკული ტრავმების გამო დაასრულა.

## სტატისტიკა და მიღწევები
### დიდი სლემის ტურნირების ფინალები: 4 (2–2)
### წლის შემაჯამებელი ტურნირის ფინალი: 1 (0–1)
(დ) – დახურული კორტი

## რესურსები ინტერნეტში 
* 
* ლი ნა WTA-ს ოფიციალურ საიტზე
* ლი ნა ITF-ის ოფიციალურ საიტზე 
* ლი ნა ფედერაციის თასის ოფიციალურ საიტზე 

## სქოლიო
კატეგორია:ჩინელი ჩოგბურთელები
კატეგორია:ავსტრალიის ღია პირველობის ჩემპიონები ჩოგბურთში
კატეგორია:საფრანგეთის ღია პირველობის ჩემპიონები ჩოგბურთში
კატეგორია:დაბადებული 1982
კატეგორია:დაბადებული 26 თებერვალი
კატეგორია:ცოცხალი ადამიანები
ტერესკენი

**ტერესკენი** () — მცენარეთა გვარი ჯიჯლაყასებრთა ოჯახისა. ერთსახლიანი ბუჩქბალახები ან პატარა ბუჩქებია. ფოთლები და ერთწლიანი ყლორტები ვარსკვლავა ბეწვებით აქვთ მოფენილი. 

7—8 სახეობა გავრცელებულია სამხრეთ ევროპაში, აზიასა და ჩრდილოეთ ამერიკაში, იშვიათად ჩრდილოეთ აფრიკაში. ველზე, ნახევრად უდაბნოსა და უდაბნოში. საქართველოში გვხვდება 1 სახეობა — Ceratoides latens  (ადრე Eurotia ceratoides). იზრდება ქართლსა და მესხეთში, მთის შუა სარტყლამდე, მშრალ, ღორღიან ფერდობებზე. უდაბნოში იყენებენ საწვავად და აქლემის საკვებად.

## ლიტერატურა
კატეგორია:ჯიჯლაყასებრნი
ატერიის კულტურა

**ატერიული კულტურა** — ტერმინით არქეოლოგები აღნიშნავენ მეზოლითის ხანის არქეოლოგიურ ინდუსტრიას, რომელიც ატლასის მთიანეთში და ჩრდილოეთ საჰარაში მუსტიეს კულტურისგან წარმოიშვა.

ქვის იარაღებს სავარაუდოდ თანამედროვე ადამიანები (*Homo sapiens*) აწარმოებდნენ, როგორც ეს მაროკოს ატლანტის ოკეანის სანაპიროდან ეგვიპტემდე ტერიტორიაზე აღმოჩენილი არქაიკული ადამიანების ნაშთებისგან ჩანს. ატერიული კულტურის ნამოსახლარები დაახლოებით ითვლიან 82 000 წელს. 

## ნიმუშები 

Image:Ateriense Punta foliácea.png|ატერიული ორწვერა.
Image:Ateriense punta.png|ატერიული წამახული ბუნიკი.
Image:Ateriense raspador.png|ატერიული წამახული საფხეკი.

## სქოლიო 
კატეგორია:ჩრდილოეთ აფრიკის ისტორია
კატეგორია:არქეოლოგიური კულტურები
კავკასიონი (მრავალმნიშვნელოვანი)

საკუთარი სახელი **კავკასიონი** შეიძლება აღნიშნავდეს:

*კავკასიონი — მთაგრეხილი კავკასიაში;
*კავკასიონი (ჟურნალი) — ქართული ყოველთვიური ჟურნალი;
*კავკასიონი (მთვარე) — მთიანი ქედი მთვარის ხილული მხარის ჩრდილო-აღმოსავლეთით;
*კავკასიონი (იო) — მთიანი ქედი იუპიტერის ბუნებრივ თანამგზავრ იოზე;
*კავკასიონი — გაზეთი
მაქს ფონ სიუდოვი

**მაქს ფონ სიუდოვი** ( დ. 10 აპრილი, 1929 — გ. 8 მარტი, 2020) — შვედი მსახიობი. საფრანგეთის მოქალაქე 2002 წლიდან. მონაწილეობა აქვს მიღებული სხვადასხვა ენებზე გადაღებულ ფილმებში.

## ფილმოგრაფია
## რესურსები ინტერნეტში
* 
* 

კატეგორია:შვედი მსახიობები
კატეგორია:დაბადებული 1929
კატეგორია:დაბადებული 10 აპრილი
კატეგორია:გარდაცვლილი 8 მარტი
კატეგორია:გარდაცვლილი 2020
კატეგორია:მსახიობები ანბანის მიხედვით
გერმან ზონინი

**გერმან ზონინი** (; დ. 9 სექტემბერი, 1926, ყაზანი — 26 ნოემბერი, 2021, სანქტ-პეტერბურგი) — რუსი და საბჭოთა ფეხბურთელი და ფეხბურთის მწვრთნელი. სამწვრთნელო კარიერის ბოლოს, 1987–1988 წლებში წვრთნიდა თბილისის დინამოს.

## რესურსები ინტერნეტში 
* პროფილი Worldfootball.net-ზე  
* პროფილი Transfermarkt-ზე  
* სტატისტიკა Goalstream.org–ზე   
* სტატისტიკა Footballplayers.ru–ზე   

## სქოლიო
კატეგორია:დაბადებული 9 სექტემბერი
კატეგორია:დაბადებული 1926
კატეგორია:გარდაცვლილი 26 ნოემბერი
კატეგორია:გარდაცვლილი 2021
კატეგორია:რუსი ფეხბურთელები
კატეგორია:საბჭოთა ფეხბურთელები
კატეგორია:თბილისის დინამოს მწვრთნელები
კატეგორია:რუსი ფეხბურთის მწვრთნელები
კატეგორია:საბჭოთა ფეხბურთის მწვრთნელები
კატეგორია:საბჭოთა კავშირის ეროვნული საფეხბურთო ნაკრების მწვრთნელები
კატეგორია:საბჭოთა კავშირის კომუნისტური პარტიის წევრები
კატეგორია:რუსეთის დამსახურებული მწვრთნელები
კატეგორია:სანქტ-პეტერბურგში გარდაცვლილები
ვასილ მაისურაძე

**ვასილ მაისურაძე** (დ.10 იანვარი, 1971) — ქართველი ფეხბურთის მწვრთნელი. წვრთნიდა თბილისის „დინამოს“ დუბლებს და მეორე გუნდს. 2011 წლიდან 2020 წლის ჩათვლით საქართველოს სხვადასხვა ასაკობრივი ნაკრების მთავარი მწვრთნელი იყო. 2012 წელს საქართველოს 17-წლამდე ნაკრებმა ევროპის ჩემპიონატის ფინალურ ეტაპზე სწორედ ვასილ მაისურაძის ხელმძღვანელობით ითამაშა და ევროპის ოთხ საუკეთესო გუნდს შორის მოხვდა. 2018–2020 წლებში საქართველოს 20-წლამდე ნაკრების, ხოლო შემდეგ საქართველოს 21-წლამდე ნაკრების მთავარი მწვრთნელის პოზიციაზე მუშაობდა.

## მიღწევები 
* დუბლების ლიგის ჩემპიონი: 2011–2012, 2012–2013

## რესურსები ინტერნეტში 
* Soccerway
* Transfermarkt

## სქოლიო
კატეგორია:დაბადებული 10 იანვარი
კატეგორია:დაბადებული 1971
კატეგორია:ქართველი ფეხბურთის მწვრთნელები
კატეგორია:თბილისის ლოკომოტივის მწვრთნელები
ვ
ულტიმა ტაუერი

**ულტიმა ტაუერი** (ultima tower) მომავლის უმაღლესი შენობა, დაპროექტებული 1991 წელს ამერიკელი არქიტექტორის იუჯინ ცუის მიერ.

ულტიმა ტაუერი იქნება 3218 მეტრი (10 560 ფუტი) სიმაღლის, ცათამბჯენი იქნება 2 მილი სიმაღლის 500 სართულით თუ ოდესმე აშენდება.

ცათამბჯენი დაპროექტდა როგორც ხსნა პლანეტაზე შესაძლო პრობლემებისგან. შენობაში თავისუფლად იცხოვრებს 1 მილიონი ადამიანი. ცათამბჯენი მისი ფორმიდან გამომდინარე გამოიყენებს ატმოსფერული წნევის სხვადასხვაობას მის ძირსა და წვერში, რათა გამოიმუშავოს ელექტრო ენერგია. შენობას ექნება საკუთარი, შიდა „მინი-ეკოსისტემა“.

რაც უფრო იზრდება მოსახლეობა დედამიწაზე და კლიმატის ცვლაც გრძელდება, შენობა შეიძლება უფრო და უფრო საჭირო გახდეს ადამიანებისათვის. თუ კი ცათამბჯენი აშენდება, ეს იქნება ყველაზე გრანდიოზული,  ყველაზე დიდი და მაღალი ნაგებობა, რომელიც კი ადამიანს აუშენებია, მისი აშენება კი მინიმუმ 150 მილიონი ამერიკული დოლარი დაჯდება.

კატეგორია:ცათამბჯენები
მაროკო-საქართველოს ურთიერთობები

მინი|მარჯვნივ|250პქ|საქართველოს დროშა
მინი|მარჯვნივ|250პქ|მაროკოს დროშა
**მაროკო-საქართველოს ურთიერთობები**  —  წარმოადგენს  ურთიერთობებს მაროკოსა და საქართველოს შორის. მაროკოსთან დიპლომატიური ურთიერთობები დამყარდა 1992 წლის 30 ივლისს. 

## მაროკოს ელჩები საქართველოში
*აბდელჯალილ სობრი (რეზიდენციით კიევში) 2005 წლის 17 ოქტომბრიდან - დღემდე

## ვიზიტები საქართველოდან 
* 2010 წლის 27 ოქტომბერი — საქართველოს პრეზიდენტის მიხეილ სააკაშვილის ვიზიტი მაროკოში (მსოფლიო ეკონომიკური ფორუმი);
* 2010 წლის 13-14 ნოემბერი — საქართველოს საგარეო საქმეთა მინისტრის გრიგოლ ვაშაძის ვიზიტი მაროკოში (საერთაშორისო კონფერენცია „სამხრეთის ფორუმი"-MEDAYS 2010).

## რესურსები ინტერნეტში 
* საქართველოს საგარეო საქმეთა სამინისტრო მაროკოსთან ურთიერთობის შესახებ 
* მაროკოს საგარეო საქმეთა სამინისტრო 

კატეგორია:საქართველოს დიპლომატიური ურთიერთობები
კატეგორია:მაროკოს დიპლომატიური ურთიერთობები
კატეგორია:საქართველოს საგარეო ურთიერთობები
კატეგორია:მაროკოს საგარეო ურთიერთობები
ანა ივანოვიჩი

**ანა ივანოვიჩი** (; დ. 6 ნოემბერი, 1987, ბელგრადი, სერბეთის სოციალისტური რესპუბლიკა, იუგოსლავია) — სერბი ყოფილი პროფესიონალი ჩოგბურთელი, მსოფლიოს ყოფილი პირველი ჩოგანი.

ივანოვიჩს 1 დიდი სლემის ტურნირი აქვს მოგებული – 2008 წელს, მან საფრანგეთის ღია პირველობის ფინალში რუსი დინარა საფინა ორ სეტში დაამარცხა. ამ გამარჯვებით, ივანოვიჩი გახდა პირველი სერბი ქალი ჩოგბურთელი, რომელმაც დიდი სლემის ტურნირის მოგება შეძლო. ჯამში მან კარიერაში WTA-ის 15 ტურნირი მოიგო ერთეულებში. სერბი ჩოგბურთელი 12 კვირის განმავლობაში იკავებდა მსოფლიო რეიტინგში პირველ ადგილს.

საფრანგეთის ღია პირველობის მოგების შემდეგ, ივანოვიჩმა ზედიზედ 17 დიდი სლემის ტურნირზე ვერ შეძლო მეოთხედფინალამდე მიღწევა. ერთ-ერთ მიზეზად, მან გადამეტებული ყურადღება და წნეხი დაასახელა. შედეგები სერბმა 2014 წლიდან გააუმჯობესა, როდესაც დიდი სლემის მეოთხედფინალთან და ნახევარფინალთან ერთად, ოთხი ტურნირი მოიგო. ივანოვიჩმა კარიერა 2016 წელს 29 წლის ასაკში დაასრულა.

## სტატისტიკა და მიღწევები
### დიდი სლემის ტურნირების ფინალები: 3 (1–2)
## რესურსები ინტერნეტში 
*  
* 
* 
* ივანოვიჩი WTA-ს ოფიციალურ საიტზე
* ივანოვიჩი ITF-ის ოფიციალურ საიტზე 
* ივანოვიჩი ფედერაციის თასის ოფიციალურ საიტზე 

## სქოლიო
კატეგორია:დაბადებული 6 ნოემბერი
კატეგორია:დაბადებული 1987
კატეგორია:სერბი ჩოგბურთელები
კატეგორია:საფრანგეთის ღია პირველობის ჩემპიონები ჩოგბურთში
კატეგორია:მსოფლიოს პირველი ჩოგნები
კატეგორია:იუნისეფის კეთილი ნების ელჩები
კატეგორია:ცოცხალი ადამიანები
ტარიელ ხაინდრავა

**ტარიელ ხაინდრავა** (დ. 12 აპრილი, 1995) — ქართველი ფეხბურთელი, მეკარე. თამაშობდა თბილისის „დინამოს“, მარტვილის „მერანის“, ხობის „კოლხეთის“, ქუთაისის „ტორპედოს“, „რუსთავის“, გორის „დილას“ რიგებში.

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 

კატეგორია:დაბადებული 1995
კატეგორია:ქართველი ფეხბურთელები
კატეგორია:თბილისის დინამო-2-ის ფეხბურთელები
კატეგორია:მარტვილის მერანის ფეხბურთელები
კატეგორია:ხობის კოლხეთის ფეხბურთელები
კატეგორია:ქუთაისის ტორპედოს ფეხბურთელები
კატეგორია:რუსთავის მეტალურგის ფეხბურთელები
კატეგორია:წყალტუბოს სამგურალის ფეხბურთელები
კატეგორია:გორის დილას ფეხბურთელები
კატეგორია:ეროვნული ლიგის ფეხბურთელები
კატეგორია:დაბადებული 12 აპრილი
ჰანა და მისი დები

**ჰანა და მისი დები** () — ვუდი ალენის 1986 წლის კომედია.

## სიუჟეტი
ფილმის გმირები არიან ჰანა და მისი ორი და, ლი და ჰოლი. ჰანა ცნობილი მსახიობია, ის ამავდროულად მოსიყვარულე და, სამაგალითო დედა და ლამაზი ქალია. ჰანას მეუღლე ელიოტი ხვდება, რომ მას სინამდვილეში ლი უყვარს. ლი ჰანას დაა. ის ფრედერიკის, ასაკში შესული მიზანთროპი ხელოვანის პატრნიორია. ლი ფრედერიკს ელიოტის გამო მიატოვებს. ჰანას კიდევ ერთი და ჰოლი კი მსახიობობასა და მწერლობაზე ოცნებობს. ის ხვდება მიკის, მელანქოლიურ ტელეპროდიუსერს, რომელიც ადრე ჰანას ქმარი იყო. ფილმის მოქმედება ვითარდება მადლიერების დღიდან ერთი წლის განმავლობაში, შემდგომ დღესასწაულამდე, როცა ოჯახი კვლავ ერთად შეიკრიბება.

## როლებში
*ვუდი ალენი - მიკი 
*მია ფეროუ - ჰანა
*მაიკლ კეინი - ელიოტი
*კერი ფიშერი - ეიპრილი
*დაიან ვისტი - ჰოლი
*მაქს ფონ სიუდოვი - ფრედერიკი
*ბარბარა ჰერში - ლი
*ჯონ ტურტურო - მწერალი

## ჯილდოები
**ოსკარი**
#საუკეთესო მსახიობი კაცი მეორეხარისხოვან როლში: მაიკლ კეინი
#საუკეთესო მსახიობი ქალი მეორეხარისხოვან როლში: დაიან ვისტი
#საუკეთესო ორიგინალური სცენარი: ვუდი ალენი

**BAFTA**
#საუკეთესო რეჟისორი: ვუდი ალენი
#საუკეთესო ორიგინალური სცენარი: ვუდი ალენი

**ოქროს გლობუსი**
#საუკეთესო მიუზიკლი ან კომედია

## რესურსები ინტერნეტში
*
*
*
*როჯერ ებერტის მიმოხილვა 
*Pageant Books and Prints Shop, website of the setting for a key early scene in the film

კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:კომედიური ფილმები
კატეგორია:1986 წლის ფილმები
კატეგორია:ვუდი ალენის ფილმები
ტეროფიტები

**ტეროფიტები**, *თეროფიტები* ( — ზაფხული და  — მცენარე) — ერთწლოვანი მცენარეები, რომელთაც წლის არახელსაყრელი სეზონური პირობები გადააქვთ თესლის ან სპორების სახით. ასეთია უმთავრესად ყვავილოვანი მცენარეები, აგრეთვე ხავსები, ლიქენები და სოკოები.

ყვავილოვან მცენარეთა შორის ტეროფიტებს განასხვავებენ განვითარების სეზონურობის, ღეროს ზრდის ფორმის (სწორმდგომი, ხვიარა, მხოხავი, მცოცავი და გართხმული და სხვა), ფოთლების გაწყობის (როზეტიანი, ნახევრადროზეტიანი, უროზეტო), კვების (პარაზიტები, ნახევრად პარაზიტაბი და სხვა), ვეგეტატიური ორგანოების კონსისტენციის (ღეროსუკულენტური, ფოთოლსუკულენტური და სხვა), ეკლიანობის, შებუსვის, სიმაღლისა და სხვას  მიხედვით. ტეროფიტები ძირითადად მშრალ ადგილებში (უდაბნო, სტეპი, ფრიგანა და სხვა დგილები) გვხვდება.

## ლიტერატურა
კატეგორია:მცენარეები
ტვიშის მღვიმეები

**ტვიშის მღვიმეები** — მღვიმეები საქართველოში, ცაგერის მუნიციპალიტეტში, სოფელ ტვიშის მახლობლად. მდებარეობს ხვამლის მასივზე, მდინარე რიონის აუზში. მღვიმეები მშრალია, ორივეს შესასვლელი ამოშენებულია დუღაბის კედლით. I მღვიმეში აღმოჩენილია არქეოლოგიური ნაშთები (ძვლები და სხვა), II მღვიმეში — მატერიალური კულტურის ნაშთები (კერამიკა და სხვა).

## ლიტერატურა
კატეგორია:რაჭა-ლეჩხუმისა და ქვემო სვანეთის მხარის მღვიმეები
იბერო-მავრიტანული კულტურა

**იბერო-მავრიტანული კულტურა** — მაღრიბის ტერიტორიაზე გავრცელებული სარჩულიანი დანების წარმოება. ეს წარმოება პირველად 1909 წელს ფრანგმა მეცნიერმა პალარმა აღწერა. აღნიშნულ ინდუსტრიას ასევე მოიხსენიებენ "მოულინურად" და "ორანიულად".
მინი|მარცხნივ|
ბოლო საველე სამუშაოები წარმოაჩენენ, რომ კულტურა მოცემულ რეგიონში დაახლოებით ბოლო გამყინვარების მაქსიმუმიდან (დაახლ. 20 000 წ.) გვიანდელ დრიასამდე არსებოდა. აღნიშნული კულტურა ჩაანაცვლა კაპსიურმა, რომელიც მიიჩნევა, რომ მაღრიბში ახლო აღმოსავლეთიდან შევიდა, თუმცა ბოლო გამოკვლევების მიხედვით მტკიცდება, რომ იბერო-მავრიტანული კულტურა შეიძლება ყოფილიყო კაპსიურის წინაპარი.

## სქოლიო 
კატეგორია:ჩრდილოეთ აფრიკის ისტორია
ტანკერი

thumb|300px|სუპერტანკერი დოკში.
**ტანკერი** — გემის სახეობა, გამოიყენება თხევადი ტვირთის გადასაზიდად როგორც ოკეეანეებსა და ზღვებში ასევე მდინარეებზე. მათი ძირითადი ტვირთია ნავთობი, თუმცა გამოიყენება ასევე ქიმიური ნაწარმის, თხევადი გაზის, სასმელი წყლისა თუ ღვინის ტრანსპორტირებისათვის. ტანკერების ისტორია მე-19 საუკუნის მეორე ნახევრიდან იწყება და ამ პერიოდში მათ მრავალი ტექნიკური მოდერნიზაცია განიცადეს, ასევე მნიშვნელოვნად გაიზარდნენ მოცულობაში. თანამედროვე სუპერტანკერის დედვეიტი, პირველი ტანკერისას — დაახლოებით 2200-ჯერ აღემატება.

## ტანკერთა კატეგორიები 
დედვეიტის მიხედვით განარჩევენ შემდეგი კატეგორიის ტანკერებს:
* GP General Purpose 10,000–24,999 ტონა: 
* MR Medium Range 25,000–54,999 ტონა: 
* LR1 Long Range 1 55,000–79,999 ტონა: 
* LR2 Long Range 2 80,000–159,999 ტონა: 
* VLCC Very Large Crude Carrier 160,000–319,999 ტონა: 
* ULCC Ultra Large Crude Carrier 320,000–549,999 ტონა:

## რესურსები ინტერნეტში 
*

კატეგორია:გემების ტიპები
ტიკი (მრავალმნიშვნელოვანი)

**ტიკი** შეიძლება აღნიშნავდეს:
* ტიკი — კუნთების სწრაფი და უნებლიე შეკუმშვა
*ტიკი —  თხის ან ხბოს ტყავისაგან დამზადებული ჭურჭელი

## იხილეთ აგრეთვე
*ლუდვიგ ტიკი — გერმანელი მწერალი
*
ტივტივა (ფრინველი)

**ტივტივა** () — ფრინველთა გვარი მეჭვავიასნაირთა რიგისა. გაერთიანებულია ცირკუმპოლარულად გავრცელებული 3 სახეობა: მრგვალნისკარტა ტივტივა (Phalaropus lobhatus), ბრტყელნისკარტა ტივტივა (Phalaropus fulicarius) და დიდი ტივტივა (Phalaropus tricolor). მათგან პირველი 2 ცხოვრობს ყოფილ სსრკ ტუნდრასა და ტყე-ტუნდრაში, მესამე კი — ჩრდილოეთ ამერიკის პრერიებში. მრგვალნისკარტა ტივტივა საქართველოში იშვიათად გვხვდება მიმოფრენისას. მათი სხეულის სიგრძეა 16—20 სმ. დამახასიათებელია მკვრივი და ხშირი შებუმბლვა, სეზონური და ასაკობრივი დიმორფიზმი (დედალი უფრო ღია ფერისაა და ტანად დიდია). ბუდობენ მიწაზე, დებენ 3—4 კვერცხს, კრუხობს დედალი (20 დღე-ღამე). იკვებებიან პლანქტონური ორგანიზმებით.

## ლიტერატურა 
კატეგორია:მეჭვავიასნაირნი
1659 წელი ლიტერატურაში

## მოვლენები 
* ენდრიუ მარველი პარლამენტის წევრი ხდება

## ახალი წიგნები 
## დრამატურგია 
## დაბადებულები 
## გარდაცვლილები
ტილჭირი

**ტილჭირი** () — მცენარეთა გვარი ხარისძირასებრთა ოჯახისა. მრავალწლოვანი ბალახებია. ტუბერისებრ გამსხვილებული ფესვები და თათისებრ რთული ფოთლები აქვთ. მათი ყვითელი, ლურჯი ან იისფერი ყვავილები კენწრულ მტევნებადაა შეკრებილი. 

აქვთ მარტივი გვირგვინისებრი, ხუთფურცლიანი ყვავილსაფარი. ზედა ფურცელი მუზარადივითაა ზემოდან წამოფარებული და შიგ ორი გრძელი სანექტრეა ჩამალული. ნაყოფი ფოთლურაა. 300-მდე სახეობა ძირითადად გავრცელებულია ჩრდილოეთ ნახევარსფეროში. საქართველოში გვხვდება — 6 სახეობა. 

იზრდება ტყეში, სუბალპურ და ალპურ მდელოებზე. შხამიანია. შეიცავს ალკალოიდებს (აკონიტინს და სხვა). თუ თივაში შეყვა, ცხოველს მოწამლავს. ტილჭირის თითქმის ყველა სახეობა დეკორატიულია.

## ლიტერატურა
კატეგორია:ხარისძირასებრნი
ოთარ გოშაძე

**ოთარ (ოთო) გოშაძე** (დ. 13 იანვარი, 1997) — ქართველი ფეხბურთელი, საფეხბურთო კლუბ „ტორპედოს“ მეკარე.

## კარიერა 
### საკლუბო კარიერა 
საკლუბო კარიერის განმავლობაში იცავდა „საბურთალოს“, თბილისის „დინამოს“, ბათუმის „დინამოს“ ბოლნისის „სიონის“, „თელავისა“ და თბილისის „ლოკომოტივის“ ღირსებას.

### სანაკრებო კარიერა 
2012–2013 წლებში იცავდა საქართველოს 17 წლამდე ფეხბურთელთა ნაკრების ღირსებას, რომლის შემადგენლობაში 9 შეხვედრაში მიიღო მონაწილეობა.

2013–2016 წლებში იყო საქართველოს 19 წლამდე ფეხბურთელთა ნაკრების წევრი. ნაკრების რიგებში გოშაძემ 12 მატჩი ითამაშა.

2016–2018 წლებში იცავდა საქართველოს 21 წლამდე ფეხბურთელთა ნაკრების ღირსებას, სადაც 9 შეხვედრა ჩაატარა.

## რესურსები ინტერნეტში 
* პროფილი უეფა-ს ოფიციალურ საიტზე
* Soccerway
* Transfermarkt

## სქოლიო
კატეგორია:დაბადებული 13 იანვარი
კატეგორია:დაბადებული 1997
კატეგორია:ქართველი ფეხბურთელები
კატეგორია:ეროვნული ლიგის ფეხბურთელები
კატეგორია:საბურთალოს ფეხბურთელები
კატეგორია:ქასიმფაშას ფეხბურთელები
კატეგორია:ბათუმის დინამოს ფეხბურთელები
კატეგორია:თბილისის დინამოს ფეხბურთელები
კატეგორია:ბოლნისის სიონის ფეხბურთელები
ტიკი

**ტიკი**, *ტიკჭორა, გუდა-თხიერი* — თხის ან ხბოს ტყავისაგან დამზადებული სითხის ჩასასხმელი ჭურჭელი. დაკლულ თხას ან ხბოს ოთხში ამოიღებდნენ, ნედლ ტყავს თრიმლში გამოიყვანდნენ, ბეწვიან მხარეს შიგნით მოუქცევდნენ, წინა მარჯვენა ფეხის დაბოლოებაზე ხის მასრას გამოაბამდნენ, ჭიპისა და კუდის ადგილას ხის სარქვლებს ანუ პოჭოჭიკებს გაუკეთებდნენ, დანარჩენი სამი ფეხის დაბოლოებას შიგნიდან მაგრად გაკვანძავდნენ, შემდეგ ყელიდან თბილ კუპრს ჩაასხამდნენ და მოთელავდნენ. მოკუპრულ ტიკს გაბერავდნენ, რამდენიმე ხანს მზეზე გაკიდებდნენ და შემდეგ უკვე შეიძლებოდა მისი გამოყენება.

ტიკი შუა საუკუნეების საქართველოში ღვინის გამოსაღებ ერთეულადაც მოიხსენიება. ძველ აღმოსავლეთის ქვეყნებში ტიკს მდინარეებზე გადასასვლელადაც იყენებდნენ. ხმარობდნენ აგრეთვე სამხედრო საქმეში. საქართველოში რამდენიმე ტიკზე დაბმული ფიცრებით ნავტიკებს ამზადებდნენ და სათევზაოდ და მდინარეზე გადასასვლელად იყენებდნენ.

## ლიტერატურა
**ნანობაშვილი ი.,* ტყავის დამუშავების ხალხური წესები საქართველოში, თბ., 1973;

კატეგორია:ჭურჭელი
ტიპი (მრავალმნიშვნელოვანი)

**ტიპი** შეიძლება აღნიშნავდეს:
* ტიპი — კატეგორია ცხოველებსა და მცენარეთა სისტემატიკაში
*ტიპი — ტიპური ხასიათი 
## იხილეთ აგრეთვე
*ტიპების თეორია — პრედიკატთა ლოგიკის აგების მეთოდი
კავკასიონი (მთვარე)

[thumb|[წვიმების ზღვა|წვიმების ზღვის დეტალური რუკა. მთვარის კავკასიონი მონიშნულია „O“ ასოთი.]]
**კავკასიონი**, **კავკასიის მთები** () — უსწორმასწორო ქედი მთვარის ხილული მხარის ჩრდილო-აღმოსავლეთით . სხვადასხვა წყაროების მიხედვით ქედის სიგრძე 455 კმ-დან 550 კმ-მდეა. ქედის უმაღლესი წერტილი დაახლოებით 3,65 კმ სიმაღლეზე მდებარეობს. კავკასიონი და აპენინები აღმოსავლეთიდან წვიმების ზღვის გარშემო წრეს კრავენ, რითაც მას მოწმენდილობის ზღვისგან გამოყოფენ, ხოლო სამხრეთ-აღმოსავლეთი მიმართულებით ორთქლის ზღვისგან. მთებისგან ჩრდილოეთით მდებარეობს არისტოტელეს კრატერი, ევდოქსის კრატერი კი თვითონ მთებშია. მთები მდებარეობენ 30,53° — 44,26° ჩ.გ., 6,06° — 14,27° ა.გ. სელენოგრაფიული კოორდინატებით შემოსაზღვრულ რაიონში.

## სახელი 
თავისი სახელწოდება ქედმა XVII საუკუნის შუა პერიოდში მიიღო, პოლონელი ასტრონომის იან ჰეველიუსის შეთავაზების შემდეგ, რომ მთვარის მთებისთვისაც იგივე სახელები ეწოდებინათ, რასაც დედამიწაზე უწოდებდნენ. ამ ქედისთვის კავკასიონის საპატავისაცემლოდ სახელის წოდება გერმანელი ასტრონომის იოჰან მედლერის იდეა იყო, აღსანიშნავია, რომ ქედის არც ერთი მწვერვალისთვის ინდივიდუალური სახელი არ უბოძებიათ.

საკითხი მთვარის მთების წარმოშობის შესახებ, მათ შორის კავკასიონისაც, ჯერ კიდევ კამათს იწვევს. არსებობენ მეტეორიტული და ვულკანური ჰიპოთეზები, რომელნიც სხვადასხვაგვარად ხსნიან მთვარეზე მთების წარმოშობას.

## პანორამა 

ფაილი:Montes Apenninus Montes Caucasus AS11-44-6665HR.jpg|მთვარის ზედაპირის ხედი, აპოლო 11-დან, კავკასიონის მთებით (მარჯვნივ) და აპენინის მთებით (მარცხნივ). ასევე წვიმების ზღვის აღმოსავლეთი (ქვემოთ) და სიცხადის ზღვის დასავლეთი (ზემოთ) ნაწილებით.

## იხილეთ აგრეთვე 
* მთვარის მთების სია

## რესურსები ინტერნეტში 
* კავკასიონი და ფაქტები 
* კავკასიონი (მთვარე) (Lunar Captures)
* მთვარის ციფრული, ფოტოგრაფიული ატლასი
* აპოლო-15-სა და აპოლო-17-ის გადაღებული სურათები
* სურათები ვებ-საიტ „Lunar picture of the day“-ზე 
* კავკასიონის მთები LAC26-ის რუკაზე
* მთათა მიმდებარე ტერიტორიების გეოლოგიური რუკა

## სქოლიო
კატეგორია:მთვარის მთები
კატეგორია:კვადრანტი LQ-05
პულის უნივერსიტეტი

**პულის უნივერსიტეტი** (, ) — სახელმწიფო სასწავლო დაწესებულება პულში, ხორვატია. დაარსდა 2006 წელს. დღესდღეობით პულის უნივერსიტეტი 2465 სტუდენტს ითვლის, რომლებიც 5 სხვადასხვა დარგობრივი მიმართულებით ეუფლებიან ცოდნას.

## იხილეთ აგრეთვე 
* პულა

## რესურსები ინტერნეტში 
* ოფიციალური საიტი.

## სქოლიო 
კატეგორია:ხორვატიის უნივერსიტეტები
კატეგორია:უნივერსიტეტები ანბანის მიხედვით
ტიმოთელა

**ტიმოთელა**  () — ერთ- და მრავალწლოვან მცენარეთა გვარი მარცვლოვანთა ოჯახისა. აქვს თავთავისებრი საგველა ყვავილედი, ერთყვავილიანი თავთუნი, მოგრძო-ოვალური მარცვალა ნაყოფი. ივითარებს მეჩხერ ბუჩქს. 

ევროპაში, აზიასა და აფრიკაში გავრცელებულია 15 სახეობა. ცხოველთა საკვებად იყენებენ 4 სახეობას. მათგან ყველაზე მნიშვნელოვანია მდელოს ტიმოთელა. მისი 100 კგ თივა შეიცავს 49 საკვებ ერთეულს და 3,1 კგ მონელებად პროტეინს.

## ლიტერატურა
კატეგორია:მარცვლოვანნი
ტიტა

**ტიტა** () — მრავალწლოვან ბალახოვან მცენარეთა გვარი შროშანისებრთა ოჯახისა. აქვს კვერცხისებრი ან მომრგვალო ბოლქვი, ცილინდრული, სწორმდგომი ღერო, რომლის სიმაღლე 6—50 სმ აღწევს, ზედ 2—6 ოთოლია. ღეროზე უვითარდება ერთი (ან რამდენიმე) ღია ფერის ყვავილი, რომელიც მზიან ამინდში გადახსნილია, ხოლო ღამით — დახურული.

ჯვარედინმტვერიაა. ნაყოფი სამწყნაგიანი კოლოფია, თესლი ბრტყელია, მოყავისფრო ყვითელი. ტიტა მრავლდება თესლით, კულტურაში — თესლითა და ბოლქვაკებით.

გვარში 140 სახეობაა. საქართველოში ქართლის რაიონებში ტიტას 2 სახეობა ხარობს — ეიხლერის ტიტა და ბიბერშტეინის ტიტა. ამჟამად კულტურაშია ველური სახეობებისაგან მიღებული 4000–ზე მეტი ჯიში. ტიტას ყვავილი სურნელოვანია, ზოგიერთი ჯიშის გარდა. ყვავილობს საშუალოდ 15 დღეს, საგვიანო ჯიშები — 25—30 დღემდე.

ღეროს სიმაღლისა და ყვავილის ფორმის მიხედვით ტიტა იყოფა შემდეგ საბაღო ჯგუფებად: მარტივი ადრეულა, ბუთხუზყვავილა ადრეულა, ტრიუმფი, კოტეჯისა, დარვინისა, ბრიდერისა, დარვინის ჰიბრიდები და სხვა. ტიტას იყენებენ დეკორატიულ მებაღეობაში, კლუმბებს, რაბატების, კლდებაღის, ყვავილწნულების გასაფორმებლად, თაიგულებად და სხვა.

## ლიტერატურა 
*
ტიფლისსკი ვესტნიკ

**„ტიფლისსკი ვესტნიკ“**   — რუსული ლიტერატურულ-პოლიტიკური გაზეთი, გამოდიოდა თბილისში 1873–1882, 1906 წლებში. 1877 წლამდე გამოდიოდა კვირაში 3-ჯერ, შემდეგ — ყოველდღიურად. რედაქტორი — ლიუბოვნიკოვი, დააარსა კ. ბებუთოვმა. თანამშრომლობდნენ ნ. ნიკოლაძე, დ. ერისთავი, პ. იზმაილოვი, ი. გოგებაშვილი და სხვები. 1881 და 1882 წლებში გამოვიდა მხოლოდ თითო ნომერი. 1882 წელს გამოცემა შეწყდა. განახლდა 1906 წელს და 1 თვის შემდეგ დაიხურა.
## ლიტერატურა
კატეგორია: საქართველოს გაზეთები 
კატეგორია:რუსულენოვანი გაზეთები
ტიფლისსკიე ობიავლენია

**ტიფლისსკიე ობიავლენია**   —  რუსული ყოველდღიური გაზეთი. გამოდიოდა თბილისში 1878–1885  წლებში. დამაარსებელი და პირველი რედაქტორი იყო ს. ბაღათუროვი (1884–1885). იბეჭდებოდა განცხადებები, რეკლამები, სანქტ-პეტერბურგის დეპეშათა სააგენტოს შეტყობინებანი და სხვა.
## ლიტერატურა
კატეგორია: საქართველოს გაზეთები 
კატეგორია:რუსულენოვანი გაზეთები
ხენიფისის ეროვნული პარკი

**ხენიფისის ეროვნული პარკი** () — ეროვნული პარკი სამხრეთ-დასავლეთ მაროკოში, ატლანტის ოკეანის სანაპიროსთან ელ-აიუან-ბუჯდურ-სეკია-ელ-ჰამრის რეგიონში. შეიქმნა 2006 წელს. ფართობი 1 850 კმ²-ს შეადგენს. პარკი შეიქმნა უდაბნოს, ჭარბტენიანი ადგილებისა და სანაპირო დიუნების დაცვის მიზნით. უახლოესი დასახლებაა სოფელი ახფენირი. 

თავდაპირველად პარკი 1960 წელს შეიქმნა, როგორც ბუნების ნაკრძალი, 1980 წელს კი საერთაშორისო მნიშვნელობის ჭარბტენიან ადგილად გამოცხადდა. 1983 წელს ბუნების ნაკრძალი ბიოლოგიურ ნაკრძალად გადაკეთდა, 2006 წლის 26 სექტემბერს კი შეიქმნა ეროვნული პარკი.

## იხილეთ აგრეთვე
*მაროკოს ეროვნული პარკების სია

## სქოლიო
კატეგორია:მაროკოს ეროვნული პარკები
კატეგორია:2006 წელს დაარსებული დაცული ტერიტორიები
ტიფლისსკი პროლეტარი

**„ტიფლისსკი პროლეტარი“**   — არალეგალური ბოლშევიკური გაზეთი რსდმპ თბილისის კომიტეტის ორგანო. გამოდიოდა თბილისში 1910 წელს ქართულ და რუსულ ენებზე. გამოვიდა 2 ნომერი  5 (18)  იანვარსა და 1 (14) მარტს. გაზეთი მოუწოდებდა მშრომელებს სოციალიზმის გამარჯვებისათვის ბრძოლისაკენ.

## ლიტერატურა
კატეგორია: საქართველოს გაზეთები 
კატეგორია:რუსულენოვანი გაზეთები
კატეგორია:ქართულენოვანი გაზეთები
წარსული (ფილმი)

**წარსული** ()  — ოსკაროსანი ირანელი რეჟისორის ასღარ ფარჰადის 2013 წლის ფილმი.

## სიუჟეტი
ფილმის მოქმედება პარიზში ვითარდება. აჰმადი თეირანიდან პარიზში ჩადის ფრანგ მეუღლესთან, მარისთან, რათა ოთხწლიანი განშორების შემდეგ განქორწინების პროცედურა დაასრულოს. მარის მუდმივი უსიამოვნებები აქვს შვილ ლუსისთან. აჰმადი მათი ურთიერთობის დალაგებას ცდილობს. ის ამავდროულად აღმოაჩენს, რომ მარის არაბ სამირთან აქვს ურთიერთობა. სამირი დაოჯახებული ადამიანია და მისი მეუღლე კომაშია.

## როლებში
*ბერენის ბეჟო - მარი ბრისონი
*ტაარ რაჰიმი - ანა
*ალი მოსაფა - ევა

## ჯილდოები
ფილმს კინოკრიტიკოსებმა უმაღლესი შეფასებები დაუწერეს. ფილმი კანის კინოფესტივალზე იყო ნომინირებული. ბერენის ბეჟომ შესრულებული როლისთვის ამავე კინოფესტივალზე მიიღო ჯილდო საუკეთესო მსახიობი ქალისთვის.

## რესურსები ინტერნეტში
* 
* 

კატეგორია:2013 წლის ფილმები
კატეგორია:ფრანგული ფილმები
კატეგორია:ირანული ფილმები
კატეგორია:ფრანგულენოვანი ფილმები
გრან ტორინო

**გრან ტორინო** () — კლინტ ისტვუდის 2008 წლის ფილმი. ფილმმა მიიღო სეზარი საუკეთესო უცხოური ფილმისთვის.

## სიუჟეტი
ავტომექანიკოსი უოლტ კოვალსკი პენსიონერია. მისი ახლადგარდაცვლილი მეუღლის უკანასკნელი სურვილი იყო, რომ უოლტი აღსარებაზე მისულიყო მოძღვართან. მაგრამ კოვალსკი მთელ დროს აივანზე ლუდის სმაში ატარებს ძაღლთან, დეიზისთან ერთად. კოვალსკის მეზობლები აზიელი ემიგრანტები არიან. უოლტი, რომელიც კორეის ომის ვეტერანია, რასისტია: სძულს აზიელები და აფრო-ამერიკელები, რომლებიც მის უბანში ცხოვრობენ. მას არც საკუთარ შვილებთან და შვილიშვილებთან აქვს კარგი ურთიერთობა. კოვალსკის ცხოვრება რადიკალურად იცვლება, როცა მეზობელი აზიელი ბიჭი შეეცდება, უოლტს საყვარელი ავტომობილი, გრან ტორინო მოპაროს.

## რესურსები ინტერნეტში
* 
* 
* 
* 
* 
* 
* [Discussion of film with Hmong actors at Institute for Advanced Study at University of Minnesota(https://ka.wikipedia.org/wiki/Institute_for_Advanced_Study_at_University_of_Minnesota)]
* *Gran Torino: Next Door* - IMDB

კატეგორია:2008 წლის ფილმები
კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:ფილმები რასიზმის შესახებ
კატეგორია:კლინტ ისტვუდის ფილმები
თასების კულტურა

მინი|400პქ|*თასების კულტურების ძირითადი განაწილება და მოძრაობა*

**თასების კულტურა** (ასევე **ზარისებრი თასების კულტურა**, **თასების ადამიანები** ან **თასების ხალხი**; ; ) — ძვ. წ. 2800 - 1800 პერიოდში გავრცელებული არქეოლოგიური კულტურა, რომელიც დაახლოებით ენეოლითის ხანიდან ადრეულ ბრინჯაოს ხანამდე მოიცავდა დასავლეთ ევროპას. ტერმინი კულტურისთვის დამახასიათებელი თიხის თასების მიხედვით შემოიღო ჯონ აბერკრომბმა (შოტლანდიელი არქეოლოგი).

## იხილეთ აგრეთვე 
*მეგალითები
*ნებრის დისკო
*ყორღანების კულტურა (ძვ. წ. აღ. 1600-1200)
*სამარხი ურნების კულტურა (ძვ. წ. აღ. 1300 – 750)

## ლიტერატურა 
*Bradley, R. (2007) *The Prehistory of Britain and Ireland*. Cambridge: Cambridge University Press
*Case, H. (1993) Beakers: Deconstruction and After, *Proceedings of the Prehistoric Society* **59**, 241-268
*Case, H. (2001) The Beaker Culture in Britain and Ireland: Groups, European Contacts and Chronology. In Nicolis, F. (ed.): *Bell Beakers Today: pottery people, culture, symbols in prehistoric Europe* (two volumes). Torento: Servizio Beni Culturali Ufficio Beni Archeologici, pp361–377
*Charles, J.A. (1975) Where is all the Tin? *Antiquity* **49**, 19-25
*Darvill, T., *Oxford Concise Dictionary of Archaeology*,  2002, Oxford University Press, ISBN 0-19-211649-5.

## რესურსები ინტერნეტში 
*BBC — History — Bronze Age Britain
*Bronze Age — Beaker People — Wessex Culture
*The Beaker Folk in the Balkans
*Historical model of settling and spread of Bell Beakers Culture in the mediterranean France
*Le Campaniforme et l'Europe à la fin du Néolithique

## სქოლიო 
კატეგორია:არქეოლოგიური კულტურები
წერილები ივო ჯიმადან

**წერილები ივო ჯიმადან** () — კლინტ ისტვუდის 2006 წლის ფილმი ივო-ძიმის ბრძოლის შესახებ. ეს იყო ამ ბრძოლის შესახებ ისტვუდის მეორე ფილმი, გადაღებული იაპონური თვალთახედვით. პირველი ფილმი, ამერიკული თვალთახედვით გადაღებული „ჩვენი მამების დროშები“, ისტვუდმა იმავე წელს გამოუშვა.

## სიუჟეტი
1945 წელს, მეორე მსოფლიო ომის დროს იაპონიის ჯარის წინაშე დგას ამოცანა, დაიცვას და შეინარჩუნოს კუნძული ივო ჯიმა, რომელსაც აშშ-ის სამხედრო ფლოტი უტევს. იაპონიის არმიის გენერალი გადაწყვეტს, სურიბაჩის მთის მიწისქვეშა სამალავებში განათავსოს საკუთარი არმია. იაპონელთა ბრძოლის ისტორიას ერთ-ერთი ჯარისკაცის წერილები შემოინახავს, რომელთაც ათწლელების შემდეგ იპოვნიან სურიბაჩის სანგრების ნანგრევებში.

## ჯილდოები
#ოქროს გლობუსი საუკეთესო უცხოენოვანი ფილმისთვის
#ოსკარი საუკეთესო ხმის მონტაჟისთვის: ალან რობერტ მარი, ბუბ ასმანი

## რესურსები ინტერნეტში
*
*
*
*
*

კატეგორია:2006 წლის ფილმები
კატეგორია:ამერიკული ფილმები
კატეგორია:იაპონურენოვანი ფილმები
კატეგორია:ანტიმილიტარისტული ფილმები
კატეგორია:კლინტ ისტვუდის ფილმები
კატეგორია:ფილმები მეორე მსოფლიო ომის შესახებ
ჩვენი მამების დროშები (ფილმი)

**ჩვენი მამების დროშები** () — კლინტ ისტვუდის 2006 წლის ფილმი ივო ჯიმას ბრძოლის შესახებ.

## სიუჟეტი
1945 წელს, მეორე მსოფლიო ომის დროს ექვსი ამერიკელი ჯარისკაცი აღმართავს დროშას კუნძულ ივო ჯიმაზე, სურიბაჩის მწვერვალზე. მათგან მხოლოდ სამი დარჩება ცოცხალი. დროშის აღმართვის ფოტო მთელ ამერიკას მოივლის. სამეულ გმირებად მონათლავენ. სამშობლოში დაბრუნებული ჯარისკაცები უამრავ ღონისძიებაში მონაწილეობენ, რათა ამერიკელების პატრიოტული სული გააძლიერონ. სინამდვილეში ფოტოზე სულ სხვა ჯარისკაცები არიან გამოსახულნი. სამეულს ეს შინაგანად აწუხებს. ერთი მათგანი სახლში დროულად დაბრუნებას ცდილობს. მეორეს ნამდვილი გმირობა სურს, მესამეს კი წარსული სტანჯავს.

## როლებში
*რაიან ფილიპი - ჯონ ბრედლი
*ჯესი ბრედფორდი - რენე გენიონი
*ადამ ბიჩი - აირა ჰეიზი 
*ჯონ ბენჯამინ ჰიკი - სერჟანტი კეის ბიჩი 
*ჯონ სლეტერი - ბად გერბერი 
*ბარი პეპერი - სერჟანტი მაიკლ სტრანკი 
*ჯეიმი ბელი - რიგითი რალფ იგნატოვსკი 
*პოლ უოკერი - სერჟანტი ჰენკ ჰენსონი

## გადაღება
2000 წელს სტივენ სპილბერგმა შეისყიდა წიგნის „ჩვენი მამების დროშები“ ეკრანიზაციის უფლება. მას სცენარი არ მოეწონა და გადაღებას არ შეუდგა. ოთხი წლის შემდეგ პროექტს ხელი მოკიდა კლინტ ისტვდუმა, რომელსაც ახალგამოშვებული ჰქონდა ფილმი „გოგონა მილიონ დოლარად“. ისტვუდმა სპილბერგს უპრეცედენტო იდეა შესთავაზა. მან გადაიღო ორი სხვადასხვა ფილმი ერთი მოვლენის, ივო ჯიმას ბრძოლის შესახებ.  პირველი ფილმი ასახავს ივო ჯიმას ბრძოლას ამერიკული თვალსაწიერიდან. მეორე ფილმი, წერილები ივო ჯიმადან, გადაღებულია იაპონური თვალთახედვით.

## რესურსები ინტერნეტში
* 
* 
* 
* 
* 

კატეგორია:2006 წლის ფილმები
კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:ანტიმილიტარისტული ფილმები
კატეგორია:კლინტ ისტვუდის ფილმები
კატეგორია:წიგნებზე დაფუძნებული ფილმები
ალგეთი მარნეული (საფეხბურთო კლუბი)

**ალგეთი მარნეული** — ქართული საფეხბურთო კლუბი ქალაქ მარნეულიდან. თამაშობს „სპორტის აკადემიის“ სტადიონზე.

ყოფილი ზოოვეტი თბილისი, რომელიც 1975 წელს დაარსდა.

## იხილეთ აგრეთვე
* საქართველოს საფეხბურთო კლუბების სია

## რესურსები ინტერნეტში 
კატეგორია:საქართველოს საფეხბურთო კლუბები
საპოვნელა თერჯოლა (საფეხბურთო კლუბი)

**„საპოვნელა“** — ქართული საფეხბურთო კლუბი ქალაქ თერჯოლიდან. თამაშობდა თერჯოლის ცენტრალურ სტადიონზე. გუნდი ფინანსური კრიზისის გამო 2018 წლის 7 მარტს რეგიონული ლიგიდან მოიხსნა. 2019 წლის 22 მაისს „საპოვნელა“ ქუთაისის საქალაქო სასამართლომ გაკოტრებულად გამოაცხადა.

## იხილეთ აგრეთვე
* საქართველოს საფეხბურთო კლუბების სია

## რესურსები ინტერნეტში 
*პროფილი Soccerway–ზე 
*პროფილი Transfermarkt–ზე 
*პროფილი Futbol24.com–ზე 

## სქოლიო
კატეგორია:საქართველოს საფეხბურთო კლუბები
კატეგორია:სსრ კავშირის საფეხბურთო კლუბები
ლაბრადუდლი

**ლაბრადუდლი** () — ძაღლის ჯიში, რომელიც გამოყვანილია ავსტრალიაში 1980-იან წლებში.

1989 წელს, ავსტრალიის ქალაქ კიუს მცხოვრებმა უოლი კონრონმა შეაჯვარა ლაბრადორ რეტრივერი და სტანდარტული პუდელი, მას სურდა მიეღო ძაღლის ბეწვზე ალერგიის მქონე ბრმების გამცილებელი ძაღლი. ლაბრადუდლი არის ახალი ჯიშის გონიერი, დაგეგმილი მიღების კლასიკური მაგალითი — სელექციონერს უნდოდა შეექმნა ახალი „ჯიში“, რომელიც საწყისი ჯიშების საუკეთესო თვისებებს შეინარჩუნებდა. ლაბრადუდლი წარმატებით ითვისებს გამყოლი ძაღლის სწავლების კურსს და გავრცელებულია ავსტრალიისა და ჰავაის შტატში. ტემპერამენტის თვალსაზრისით ეს შეჯვარება წარმატებული აღმოჩნდა. ლაბრადუდლი კარგად ეგუება ქალაქის პირობებში ცხოვრებას, სიცხეს, სჭირდება დამატებითი ფიზიკური დატვირთვა. აქვს ლაბრადორ რეტრივერთან შედარებით ვიწრო დრუნჩი, დახვეული ბალანი, რომლის შეფერილობა მრავალნაირია, სხეული პუდელთან შედარებით ოდნავ მძიმე აქვს.

## რესურსები ინტერნეტში
* ლაბრადუდლი (ინგლისური)

კატეგორია:ექსპერიმენტული ძაღლები
კატეგორია:ავსტრალიური წარმოშობის ძაღლის ჯიშები
ჯუდი დეივისი

**ჯუდით დეივისი** ( დ. 23 აპრილი, 1955) — ავსტრალიელი კინოსა და თეატრის მსახიობი, რომლის კარიერა 40 წელზე მეტს მოიცავს. რეჟისორი ვუდი ალენი ახასიათებს მას როგორც „ერთ-ერთი ყველაზე მომხიბვლელი ქალი მსახიობი მსოფლიოში“. მიღებული აქვს AACTA-ს რვა, ოქროს გლობუსის და BAFTA-ს ორი, ემის სამი ჯილდო და ოსკარის ორი ნომინაცია.

ჯუდი დეივისი დაიბადა  პერთში, დასავლეთი ავსტრალიაში კათოლიკურ ოჯახში. დაამთავრა დრამატული ხელოვნების ეროვნული ინსტიტუტი 1977 წელს. მისი დებიუტი კინოში იამვე წელს შედგა ფილმით „High Rolling“. 1979 წელს მელ გიბსონთან ერთად მონაწილეობდა სპექტაკლში „რომეო და ჯულიეტა“.

აღიარება მოიპოვა ფილმით „ჩემი ბრწყინვალე კარიერა“ (1979), რისთვის გადაეცა BAFTA-ს ორი ჯილდო. მისი ცნობილი ფილმებია: „ჩვენი იმედების ზამთარი“ (1981), „ჰუდვინკი“ (1984), „მოგზაურობა ინდოეთში“ (1984) და „ქმრები და ცოლები“ (1992). მისი სხვა როლებია: „Who Dares Wins“ (1982), „პაპანაქება“ (1983), „მაღალი ტალღა“ (1987), „ჯორჯია“ (1988), „ელისი“ (1990), „ექსპრომტი“ (1991), „ბარტონ ფინკი“ (1991), „მუქი სისხლი“ (1993), „აბსოლუტური ძალაუფლება“ (1997), „განვიხილოთ ჰარი“ (1997), „სახელგანთქმული“, „ადამიანი, რომელიც ღმერთს უჩიოდა“ (2001), „განქორწინება ამერიკულად“ (2006), „მარი ანტუანეტი“ (2006), „შტორმის თვალი“ (2011), „სიყვარულით რომში“ (2012), „ტ.ს. სპივეტი — ახალგაზრდა გენიოსი“ (2013) და „მკერავი ქალი“ (2015).

დეივისი აგრთვე მონაწილოებდა ტელესერიალებში, რომელთა შორისაცაა „იყუჩე და იმსახურე: მარგარეტ კამერმეიერის ისტორია“, „ცხოვრება ჯუდი გარლანდთან ერთად: მე და ჩემი ჩრდილი“, „მდინარე ხიდის ქვეშ“, „ქალი სახელად გოლდა“, „რეიგანები“, „სამახსოვრო მოგზაურობა“, „საიდუმლო გზა“, „მტრობა: ბეტი და ჯოანი“ და სხვა.

## ფილმოგრაფია
## რესურსები ინტერნეტში
* 
* 
* 
* ჯუდი დეივისი — „The Encyclopedia of Women and Leadership in the Twentieth Century“

## სქოლიო
კატეგორია:დაბადებული 1955
კატეგორია:დაბადებული 23 აპრილი
კატეგორია:ავსტრალიელი ქალი კინომსახიობები
კატეგორია:ავსტრალიელი ქალი ტელემსახიობები
კატეგორია:XX საუკუნის ავსტრალიელი ქალი მსახიობები
კატეგორია:XXI საუკუნის ავსტრალიელი ქალი მსახიობები
კატეგორია:ავსტრალიელი თეატრის მსახიობი ქალები
კატეგორია:ავსტრალიელი თეატრის რეჟისორები
კატეგორია:BAFTA-ს გამარჯვებულები (პიროვნებები)
კატეგორია:ოქროს გლობუსის გამარჯვებულები
კატეგორია:კინომსახიობთა გილდიის ჯილდოს მფლობელები
კატეგორია:პრაიმტაიმის ემის ჯილდოს მფლობელები
კატეგორია:AACTA Award-ის მფლობელები
კატეგორია:დრამატული ხელოვნების ეროვნული ინსტიტუტის კურსდამთავრებულები
კატეგორია:ცოცხალი ადამიანები
თინა ხიდაშელი

**თინათინ (თინა) ხიდაშელი** (დ. 8 ივნისი, 1973, თბილისი) — ქართველი პოლიტიკოსი, იურისტი, რესპუბლიკური პარტიის ერთ-ერთი ლიდერი. საქართველოს თავდაცვის მინისტრი 2015-2016 წლებში.

## ბიოგრაფია
1995 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტი, საერთაშორისო სამართლის ფაკულტეტი, ცენტრალური ევროპის უნივერსიტეტი, პოლიტიკურ მეცნიერებათა ფაკულტეტის მაგისტრატურა (ბუდაპეშტი, 1996) და ვაშინგტონის სამართლის სკოლა, ადამიანის უფლებათა საერთაშორისო სამართლის ფაკულტეტის მაგისტრატურა (1996). მიღებული აქვს საერთაშორისო ურთიერთობათა მაგისტრის და პოლიტიკურ მეცნიერებათა მაგისტრის კვალიფიკაცია.

1994-1995 წლებში მუშაობდა საქართველოს პარლამენტში, მთავარ სპეციალისტად, 1996-1997 წლებში იყო საერთაშორისო სავალუტო ფონდის ექსპერტი, 1997-1999 წლებში ადამიანის უფლებათა უმაღლესი კომისრისა და საქართველოს მთავრობის ერთობლივი პროექტის დირექტორი, ასწავლიდა ჰავაის ამერიკული უნივერსიტეტის თბილისის ინსტიტუტში, 2000-2004 წლებში იყო ახალგაზრდა იურისტთა ასოციაციის თავმჯდომარე, 2002-2004 წლებში სახელმწიფო ანტიკორუფციული საბჭოს წევრია, 2004-2005 წლებში ფონდი „ღია საზოგადოება — საქართველოს“ მმართველი საბჭოს თავმჯდომარე.

2005 წლიდან დღემდე არის საერთაშორისო ორგანიზაციების კონსულტანტი სამართლის უზენაესობის, კორუფციასთან ბრძოლისა და ადამიანის უფლებათა დაცვის სფეროში (გაეროს ადამიანის უფლებათა კომისარიატი, გაეროს განვითარების პროგრამა, ღია საზოგადოების ინსტიტუტი, ევროპის საბჭო, წამების საწინააღმდეგო მსოფლიო ორგანიზაცია, წამების პრევენციის ასოციაცია, საერთაშორისო სავალუტო ფონდი და სხვა).

### პოლიტიკური მოღვაწეობა
2005 წლიდან მეუღლესთან, დავით უსუფაშვილთან ერთად გაწევრიანდა საქართველოს რესპუბლიკურ პარტიაში. უსუფაშვილი ამ პარტიის თავმჯდომარე გახდა, ხოლო ხიდაშელი იყო საერთაშორისო მდივანი 2009 წლამდე და დედაქალაქის საქმეთა მდივანი 2009-2012 წლებში. 2010-2012 წლებში იყო თბილისის საკრებულოს წევრი. 2012-2015 წლებში იყო  საქართველოს მე-8 მოწვევის პარლამენტის წევრი (საგარეჯოს მაჟორიტარი), საარჩევნო ბლოკი: „ბიძინა ივანიშვილი — ქართული ოცნება“.

2015 წლის 1 მაისს დაინიშნა საქართველოს თავდაცვის მინისტრად.

## პირადი ცხოვრება
ჰყავს მეუღლე, საქართველოს პარლამენტის ყოფილი თავმჯდომარე დავით უსუფაშვილი, რომელიც ასევე რესპუბლიკური პარტიის ერთ-ერთი ლიდერი იყო და იკავებდა ამ პარტიის თავმჯდომარის პოსტს 2005-2014 წლებში. ჰყავს ორი შვილი. მისი ჰობია თხილამურებით სრიალი.

## რესურსები ინტერნეტში
## სქოლიო
კატეგორია:დაბადებული 8 ივნისი
კატეგორია:დაბადებული 1973
კატეგორია:საქართველოს VIII მოწვევის პარლამენტის წევრები
კატეგორია:საქართველოს თავდაცვის მინისტრები
კატეგორია:ქართველი ქალი პოლიტიკოსები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:საქართველოს ახალგაზრდა იურისტთა ასოციაციის წევრები
კატეგორია:თბილისში დაბადებულები
თინა
კატეგორია:ცოცხალი ადამიანები
მოქალაქე რუთი

„**მოქალაქე რუთი**“ () — ალექსანდრ პეინის სადებიუტო, 1995 წელს გადაღებული ფილმი.

## სიუჟეტი
რუთ სტუტსი ნარკომანია. ის შეიტყობს, რომ ორსულადაა და მეხუთე შვილს ელოდება. ამავდროულად, მისი საქმე სასამართლოს აქვს გადაცემული. მოსამართლე მას ფარულ გარიგებას სთავაზობს, თუ რუთი აბორტს გაიკეთებს, სასამართლო მას ბრალდებას მოუხსნის. რუთს წინასწარი პატმრობიდან თავდებობით გამოყვანენს აბორტის მოწინააღმდეგეთა დაჯგუფების წევრები. ისინი რუთს ორსულობის პერიოდში მზრუნველობის გაწევას სთავაზობენ, იმ პირობით, რომ რუთი აბორტს არ გაიკეთებს. რუთი აბორტის მომხრე და მოწინააღმდეგე ორგანიზაციების ბრძოლის ეპიცენტრში აღმოჩნდება.

## როლებში
*ლორა დერნი - რუთ სტუპსი
*სუზი კურცი - დაიან სიგლერი 
*კერტვუდ სმითი - ნორმ სტოუნი 
*მერი კეი პლეისი - გეილ სტოუნი
*კელი პრესტონი - რეიჩელი 
*კენეთ მარსი - დოქტორი ჩარლზ როლინსი
*დევიდ გრაფი - მოსამართლე რიხტერი
*კეთლინ ნუნი - მედდა პეტი
*ტიპი ჰედრენი - ჯესიკა ვაისი

## რესურსები ინტერნეტში
* 
* 
* 
* 
* 
* 

კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:1995 წლის ფილმები
კატეგორია:ფილმები აბორტის შესახებ
კატეგორია:ალეგზანდერ პეინის ფილმები
ტოლა

**ტოლა**   —  ამბროლაურის რაიონის სოფლების პირველი ტოლისა და მეორე ტოლის ძველი სახელწოდება.
## ლიტერატურა
კატეგორია:ამბროლაურის მუნიციპალიტეტის ისტორიული სოფლები
ტიპი ჰედრენი

**ტიპი ჰედრენი** (; 19 იანვარი, 1930) — ამერიკელი მსახიობი, მოდელი და ცხოველტა უფლებების დამცველი. მან სახელი გაითქვა ალფრედ ჰიჩკოკის ფილმებში „ჩიტები“ და „მარნი“ შესრულებული როლებით.

## ფილმოგრაფია
## რესურსები ინტერნეტში
* 
* 

კატეგორია:ამერიკელი მსახიობები
კატეგორია:დაბადებული 1930
კატეგორია:XX საუკუნის ამერიკელი ქალი მსახიობები
კატეგორია:ჰოლივუდის დიდების ხეივანი
კატეგორია:ცოცხალი ადამიანები
ტოლსტოი

**ტოლსტოი** შეიძლება აღნიშნავდეს:
*ალექსეი ტოლსტოი  — რუსი მწერალი
*ალექსეი ტოლსტოი — რუსი საბჭოთა მწერალი
*თედორე ტოლსტოი — რუსი მოქანდაკე
*ლევ ტოლსტოი —რუსი მწერალი

კატეგორია:მრავალმნიშვნელოვანი გვერდები გვარის შემცველი სიებით
მავრეტანია

**მავრეტანია** — ანტიკურ ხანაში წარმოადგენდა ლიბიის ნაწილს და მდებარეობდა ნუმიდიის დასავლეთით. დღეის მდგომარეობით ის შეესაბამება მაროკოს ხმელთაშუა ზღვის სანაპიროს, დავავლეთ ალჟირს და ესპანეთის ქალაქებს: სეუტა და მელილია.

მავრეტანია წარმოადგენდა დამოუკიდებელ ტომობრივ სამეფოს ძველი წელთაღრიცხვის მესამე საუკუნიდან ძვ. წ 33 წლამდე, როდესაც ის გახდა რომის ვასალური სახელმწიფო. ხოლო ახალი წელთაღრიცხვით 40 წელს, ხოლო ბოლო მეფის პტოლემეის გარდაცვალების შემდეგ ის გადაიქცა რომის პროვინციად. მავრეტანია 430-იან წლებში დაიპყრეს ვანდალებმა, თუმცა აღმოსავლეთ რომის იმპერიამ ის 533 წელს დაიბრუნა. ტერიტორია ბოლოს 698 წელს დაიპყრეს არაბებმა.

## მეფეები 
მავრეტანიის ცნობილი მეფეები არიან:

## ლიტერატურა 
*Westermann, *Großer Atlas zur Weltgeschichte* (გერმანულად)

## რესურსები ინტერნეტში 
*Notitia dignitatum  & Tingitana

კატეგორია:აფრიკის ყოფილი ქვეყნები
კატეგორია:რომის პროვინციები
კატეგორია:ჩრდილოეთ აფრიკის ისტორია
ტიფლისსკი ლისტოკ

**„ტიფლისსკი ლისტოკ“**   — რუსული ყოველდღიური გაზეთი. გამოდიოდა თბილისში 1886–1919 წლებში. გამოიცა როგორც გაზეთ „ტიფლისსკიე ობიავლენიას“  გაგრძელება. ძირითადად იბეჭდებოდა ქრონიკა და ახალი ამბები. 1918 წლიდან გაზეთი გამოდიოდა როგორც  პროგრესული-დემოკრატიული მიმართულების უპარტიო გამოცემა.
## ლიტერატურა
კატეგორია: საქართველოს გაზეთები 
კატეგორია:რუსულენოვანი გაზეთები
გიორგი ბერიძე (ფეხბურთელი)

**გიორგი ბერიძე** (დ. 12 მაისი, 1997) — ქართველი ფეხბურთელი, გორის „დილასა“ და საქართველოს 19 წლამდელთა ნაკრების ნახევარმცველი.

## იხილეთ აგრეთვე 
* საქართველოს 17 წლამდე ფეხბურთელთა ნაკრები
* საქართველოს 19 წლამდე ფეხბურთელთა ნაკრები

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 
* პროფილი უეფა-ს ოფიციალურ საიტზე 
* პროფილი დილას ოფიციალურ საიტზე 
* პროფილი სფფ-ის ოფიციალურ საიტზე 

კატეგორია:დაბადებული 1997
კატეგორია:ქართველი ფეხბურთელები
კატეგორია:გორის დილას ფეხბურთელები
კატეგორია:დაბადებული 12 მაისი
კატეგორია:საქართველოს ნაკრების ფეხბურთელები
კატეგორია:ეროვნული ლიგის ფეხბურთელები
კატეგორია:ცოცხალი ადამიანები
არჩევნები (1999 წლის ფილმი)

**არჩევნები** () — ალექსანდრ პეინის 1999 წლის ფილმი.

## სიუჟეტი
ქალაქ ომაჰას ერთ-ერთ სკოლაში ნამდვილი ომი იმართება მოსწავლეთა თვითმმართველობის პრეზიდენტად არჩევისთვის. აქტიური და თავხედი მოსწავლე გოგონა ტრეისი ფლიკს უპირისპირდება მასწავლებელი ჯიმი მაკალისტერი, რომელიც ყველაფერს აკეთებს იმისთვის, რომ ფლიკს არჩევნებში ხელი შეუშალოს. მაკალისტერი ამისთვის დაუშვებელ მეთოდებსაც არ ერიდება.

## რესურსები ინტერნეტში
* 
* 
* 

კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:1999 წლის ფილმები
კატეგორია:რომანებზე დაფუძნებული ფილმები
კატეგორია:ალეგზანდერ პეინის ფილმები
კატეგორია:Paramount Pictures-ის ფილმები
კატეგორია:ფილმები ნიუ-იორკის შესახებ
კატეგორია:ამერიკულ რომანებზე დაფუძნებული ფილმები
კატეგორია:ამერიკული დამოუკიდებელი ფილმები
კატეგორია:ამერიკული ფილმები საშუალო სკოლის შესახებ
კატეგორია:ამერიკული შავი კომედიური ფილმები
წყარო (2006 წლის ფილმი)

„**წყარო**“ () — რეჟისორ დარენ არონოფსკის ფილოსოფიური ფენტეზის ჟანრის  მხატვრული ფილმი. ფილმში მოქმედება ხდება სხვადასხვა დროში. მთავარი გმირებისთვის (ჰიუ ჯეკმენი; რეიჩელ ვაისი) სიყვარული და რომანტიზმი ყველა დროში არსებობს. „**შადრევანი**“ ოქროს გლობუსზე ნომინირებული ფილმია.

## სიუჟეტი 
სიუჟეტი ვითარდება სამ დროში: წარსული, აწმყო და მომავალი. შუა საუკუნეების ესპანეთი ბოროტი ინკვიზიტორის ხელშია, რომელსაც მთლიანი ესპანეთის ხელში ჩაგდება სურს. მთავარი გმირი ესპანელი კონკისტადორია. იგი დედოფლის დავალებით მიემგზავრება სიცოცხლის ხის საპოვნელად, რომელიც უკვდავების წყაროდ ითვლება. თანამედროვე დროს მთავარი პერსონაჟი ონკოლოგი ექიმია, რომელიც თავისი მეუღლის განსაკურნებლად სიმსივნის წამლის აღმოჩენას ცდილობს. ექიმის მომაკვდავი ცოლი წერს რომანს, რომელიც ესპანელი კონკისტადორის ცხოვრების შესახებ მოგვითხრობს. თვითონ ექიმის ცხოვრება არაფერია, თუ არა მხოლოდ და მხოლოდ მოგონებები ადამიანზე მისტიკური მომავლიდან, გამგზავრებლი რათა იპოვნოს მომაკვდავი ვარსკვლავი შიბალბა, რომელიც მაიას ცნობით, ახალი სიცოცხლის მიმნიჭებელია თავის სიკვდილის შემდეგ.

## როლებში 
* ჰიუ ჯეკმენი - ტომასი / ტომი / ექიმი ტომ კრეო
* რეიჩელ ვაისი - დედოფალი იზაბელი / იზი კრეო
* ელენ ბიურსტინი - ექიმი ლილიან ჰუზეტი
* მარკ მარგულისი - წმინდა მამა ავილა
* სტივენ მაკჰეტი - დიდი ინკვიზიტორი სილეციო
* ფერნანდო ერნანდესი - შიბალბის მფლობელი
* იტენ საპლი - მენნი

## საინტერესო ფაქტები 
* მსახიობი რეიჩელ ვაისი, მთავარი გმირის მეუღლის როლის შემსრულებელი, მოგვიანებით რეჟისორ დარენ არონოფსკის მეუღლე გახდა.
* ფილმის დასაწყისში მოყვანილი ციტატა - «და განდევნა ღმერთმა ადამი და ევა სამოთხიდან და აღმართა ცეცხლოვანი მახვილი სიცოცხლის ხის დასაცავად» () - არ წარმოადგენს ორიგინალის ზუსტ ციტირებას, თუმცა ზუსტად გადმოსცემს მის აზრს.
* ფილმის წარმოება დაიწყო 2002 წელს და მისი ბიუჯეტი შეადგენდა 78 მლნ. აშშ დოლარს. მთავარ როლებში იღებდნენ ბრედ პიტს და ქეით ბლანშეტს, თუმცაღა, მას შემდეგ რაც ბრედ პიტმა პროექტი მიატოვა, გადაღებები შეჩერდა. ფინანსური დანაკარგის ნაწილობრივი კომპენსაციისათვის (რომელიც შეადგენდა 20 მლნ. დოლარს), გადაღებებისათვის შექმნილი დეკორაციები აუქციონზე გაიყიდა. დარენ არონოფსკმა ფილმზე ახლიდან მუშაობის დაწყება 2004 წელს შეძლო, მას შემდეგ, რაც მთავარ როლზე ჰიუ ჯეკმენი დაითანხმა. ქალის მთავარ როლზე კი დარენ არონოფსკის მეუღლე რეიჩელ ვაისი დათანხმდა. ამასთან ფილმის ბიუჯეტი შეამცირეს 35 მლნ. დოლარამდე.
* ფილმის თავდაპირველი სახელწოდება იყო - „უკანასკნელი ადამიანი“ ().
* კოსმიური პეიზაჟებისთვის ქიმიური რეაქციების მაკროგადაღებები გამოიყენეს.
* გამომცემლობა DC Comics и Vertigo-მა 2005 წელს გამოსცა კომიქსი, „შადრევნის“ პირველ ვერსიაზე.
* კომპანია Warner Brothers-მა გადაწყვიტა ფილმის DVD-გამოცემისთვის დარენ არონოფკის გახმოვანებული კომენტარი არ დაერთოთ. მისი  კომენტარის მოსმენა მხოლოდ რეჟისორის ოფიციალურ საიტზეა შესაძლო.
* მთავარი გმირის გვარი — კრეო ლათინურად ითარგმნება, როგორც > ხოლო ესპანურზე > მთლიანი სახელი იზზი კრეო (Izzy Creo) შეიძლება გადაითარგმნოს ამგვარად (Y sí, creo) როგორც (კი, მე მჯერა|მე მწამს) გმირის მთლიანი სახელი და გვარი ერთად ნაჩვენებია როცა ტომი თოვლს მოაშორებს თავის მეუღლის საფლავის ქვას .

## რესურსები ინტერნეტში 
* artarea tv

კატეგორია:ამერიკული ფილმები
კატეგორია:ფენტეზის ფილმები
კატეგორია:დარენ არონოფსკის ფილმები
კატეგორია:2006 წლის ფილმები
იმერეთი ხონი (საფეხბურთო კლუბი)

**იმერეთი ხონი** — ქართული საფეხბურთო კლუბი ქალაქ ხონიდან. თამაშობს ხონის „ცენტრალურ სტადიონზე“.

## იხილეთ აგრეთვე
* საქართველოს საფეხბურთო კლუბების სია

## რესურსები ინტერნეტში 
*პროფილი Soccerway–ზე 
*პროფილი Transfermarkt–ზე 
*პროფილი Soccevista–ზე 
*პროფილი Futbol24.com–ზე 

კატეგორია:საქართველოს საფეხბურთო კლუბები